# Bandera de les Seychelles

La bandera de les Seychelles fou adoptada el 18 de juny de 1996 a través de l'Acta Nacional de Símbols (Núm. 3)del mateix any i està formada per cinc bandes obliqües de colors blau, groc, vermell, blanc i verd. El color blau representa el mar i el cel, el groc representa el sol que il·lumina l'arxipèlag, el vermell simbolitza la gent i el seu treball cap al futur, el blanc representa la justícia social i l'harmonia. Finalment, el color verd representa l'entorn natural de les Seychelles.

## Construcció i dimensions

Les proporcions de les bandes blava:groga:vermella a la vora superior són de proporcions 1:1:1 i les bandes vermella:blanca:verda a la vora exterior del vol també són 1:1:1.

## Colors

Els colors de la bandera s'especifiquen a l'Acta nacional de Símbols No. 3 de. La resta de models de colors s'han extret a patir dels codis de Pantone descrits.
| Model de color | Blau | Groc | Vermell | Blanc | Verd |
| Pantone | 294C | 122C | 1795C | Blanc | 356C |
| RAL | 5010 | 1016 | 3028 | 9016 | 6029 |
| CMYK | 100-55-0-47 | 0-14-66-1 | 0-84-84-16 | 0-0-0-0 | 100-0-53-52 |
| RGB | 0, 61, 136 | 252, 217, 85 | 215, 35, 35 | 255, 255, 255 | 0, 123, 58 |
| HTML | #003D88 | #FCD955 | #D92223 | #FFFFFF | #007A39 |

## Banderes històriques

La primera bandera es va adoptar després de la independència el 29 de juny de 1976. Estava formada per dos triangles blaus i dos vermells alternats. Casualment, la bandera era gairebé idèntica a la bandera de l'Australasian United Steam Navigation Company (AUSNC)
L'any 1977, quan el president James Mancham va ser enderrocat per France-Albert René, l'antiga bandera fou abolida i es va utilitzar la bandera vermella, blanca i verda basada en la bandera del Partit Popular Unit de les Seychelles (actual United Seychelles), que tenia una franja blanca ondulada diferent. L'única diferència significativa entre la bandera nacional i la bandera del United Seychelles fou la representació del sol a la bandera del partit que no s'utilitzava a la bandera del país. Quan el partit va perdre la majoria a les eleccions, altres partits van exigir un canvi de bandera que va portar a l'aprovació parlamentària d'una nova proposta de disseny.
* Bandera de l'Australasian United Steam Navigation Company.
* Seychelles (1903–1961). Anteriorment era administrada com una dependència de Maurici
* Seychelles (1961–1976)
* Seychelles (juny 1976 - juliol 1977)
* Seychelles (1977-1996)

## Referències

* 1 2 3 «New National Symbols of the Republic of Seychelles - Republic of Seychelles Ministry of Foreign Affairs». Arxivat de l'original el 2016-03-04.
* ↑ DK Publishing. Complete Flags of the World. DK Publishing, 2009, p. 105. ISBN 978-0-7566-5486-3.
* ↑ «New National Symbols of the Republic of Seychelles - Republic of Seychelles Ministry of Foreign Affairs». Arxivat de l'original el 2016-03-04.
* ↑ Lyn Mair; Lynnath Beckley Seychelles. Bradt Travel Guides, 2012, p. 23. ISBN 978-1-84162-406-8.
* ↑ «New National Symbols of the Republic of Seychelles - Republic of Seychelles Ministry of Foreign Affairs». Arxivat de l'original el 2016-03-04.
* ↑ «Flag» (en anglès). Government of Seychelles. [Consulta: 6 juliol 2022].
* 1 2 «flag of Seychelles» (en anglès). Encyclopædia Britannica. [Consulta: 6 juliol 2022].